Universal Language Selector/Compact Language Links/he

בשנים האחרונות העורכים של מיזמי ויקימדיה כותבים יותר ויותר תוכן ביותר ויותר שפות, ולכן רשימת קישורי השפות (בינוויקי) בתפריט הימני של הדף גדלה משמעותית. לערכים כמו "ברק אובמה" ו"שמש" יש יותר מ־200 קישורי שפה, וזה יוצר בעיה עבור משתמשים שרוצים לצפות בדף בשפה מסוימת אחת. זה לא קל למצוא שפה מסוימת מתוך רשימות שפה ארוכות כאלה. כאשר התכונה "רשימת שפות מקוצרת" מופעלת, רשימת השפות הראשונית שמוצגת הרבה יותר קצרה, כי היא מציגה רק שפות שיש סיכוי גבוה שהמשתמש יתעניין בהן. ניתן לראות את כל השפות של הדף בתיבת דו־שיח המאפשרת לחפש שפות בקלות.

רשימת השפות המקוצרת היא חלק מ"בורר השפות האוניברסלי" (ULS) – ההרחבה שמספקת בחירת שפות וגישה לשפות שונות בקלות. בורר השפות האוניברסלי מופעל בכל אתרי ויקימדיה החל משנת 2013. התכונה "רשימת שפות מקוצרת" זמינה כאפשרות בטא נפרדת החל מ־2014.

איך זה עובד


ניתן להפעיל או לבטל את רשימת השפות המקוצרת על־ידי שינוי ההגדרה בדף העדפות -> מראה -> שפות. כרגע אנחנו מפעילים את ההגדרה הזו בכל אתרי ויקימדיה בהדרגה.

אם תפעילו את התכונה הזאת, כשתבקרו בדפים, תראו בהתחלה רק כמה שפות רלוונטיות ברשימת השפות. בחירת השפות הרלוונטיות מבוססת על שפות שבחרתם בעבר, הגדרות הדפדפן שלכם, והמיקום שלכם. אפשר לקרוא עוד על בחירת השפות הרלוונטיות בדף השאלות הנפוצות: כיצד בורר השפות האוניברסלי מחליט מהן השפות המועדפות עליי?.



בתחתית הרשימה המקוצרת מצוין מספר השפות שבהן הדף קיים. לחיצה על המספר הזה תציג את שאר השפות. אפשר לחפש שפות באמצעות הקלדת שם השפה בשפה שלכם, למשל "צרפתית". הכלי הזה יודע להתמודד עם שגיאות כתיב. אפשר לחפש שפות גם באמצעות הקלדת קוד השפה, למשל fr עבור צרפתית.

תיבת הדו־שיח הזו מציגה גם סמלים, למשל הסמל של הכוכב מציין שהערך מומלץ באותה השפה.

השתמשתי ברשימת השפות המקוצרת כאפשרות בטא. אילו שינויים אני אראה?
אתם לא אמורים לראות שינויים באזור של רשימת השפות. עם זאת, שימו לב שהאפשרות "רשימת שפות מקוצרת" כבר לא מופיעה בלשונית "Special:Preferences" שבהעדפות. במקום זאת, יש אפשרות חדשה תחת הלשונית "Special:Preferences --> ", המסומנת כברירת מחדל.

ניסיתי בעבר את רשימת השפות המקוצרת, ולאחר מכן ביטלתי את אפשרות הבטא. עכשיו היא מופעלת שוב. איך לבטל אותה?


היכנסו לדף " -> ", וגללו את הדף למטה עד שתגיעו לפסקה "". שם תוכלו לראות את תיבת הסימון "". בטלו את תיבת הסימון הזו ושִמרו את ההעדפות. (ראו את התמונה)

כמה שפות מוצגות ברשימה המקוצרת?
ברשימה המקוצרת מוצגות בין 7 ל־9 שפות בדרך־כלל. החלטנו על הגודל הזה משתי סיבות:


 * 1) שיהיה מספיק מקום למספר השפות שאנשים זקוקים להן. במחקר שלנו במיזמים בשפות שונות שאלנו משתתפים כמה שפות הם יודעים, והמספר 9 היה נדיר מאוד. למשל, עבור כלי תרגום התוכן, מתוך 187 משתתפים במחקר, 85% מהמשתמשים יודעים 4 שפות או פחות. הנתונים האלה די תואמים גם למחקר העורכים הרב־לשוניים.
 * 2) רצינו שהרשימה תהיה קצרה מספיק כדי שניתן יהיה לעיין בה במהירות ובקלות. אמנם הזיכרון האנושי משתנה מאדם לאדם, אבל לפי כלל "המספר הקסום שבע", נראה שאנחנו מספקים רשימת שפות קצרה מספיק לעיון.

כיצד אתם מחליטים אילו שפות רלוונטיות עבורי?
הגורם המשפיע ביותר בבחירת השפות הרלוונטיות הוא השפות הקודמות שהמשתמש בחר. זה אומר שאפשר פשוט ללחוץ על השפות הרצויות. לדוגמה, אם אתם מעוניים לקרוא ערך ביפנית, לחצו פעם אחת על הקישור של השפה היפנית, ובפעם הבאה השפה היפנית תהיה נגישה יותר מרשימת השפות.

אם לא בחרתם שום שפה בעבר, רשימת השפות הרלוונטיות שתוצג תבוסס על גורמים אחרים: השפות של הדפדפן שלכם (שאתם יכולים להגדיר בעצמכם), ומידע על המיקום הגאוגרפי (המידע מבוסס על האתר CLDR Territory-Language information שאליו כולם יכולים לתרום).

איך לשנות את הגדרות השפה בדפדפן שלי?
כדי לשנות את הגדרות השפה של הדפדפן שלכם, עקבו אחר ההוראות הבאות:

מוזילה פיירפוקס 46
לחצו על כפתור ההגדרות בפינה השמאלית העליונה של הדפדפן (הסמל של שלושת הפסים). לאחר מכן היכנסו ל: אפשרויות (Options) -> תוכן (Content) -> שפות (Languages) -> בחירה (Choose) -> בחרו שפה להוספה...  (Select a language to add...) .

גוגל כרום 50
לחצו על כפתור ההגדרות בפינה השמאלית העליונה של הדפדפן (הסמל של שלושת הפסים). לאחר מכן היכנסו ל: הגדרות (Settings) -> הצג הגדרות מתקדמות (Show advanced settings) -> שפות (Languages) -> הגדרות שפה וקלט (Language and input settings) -> הוסף (Add).

מיקרוסופט אינטרנט אקספלורר 10

 * ווינדווס 7: לחצו על כפתור ההגדרות בפינה השמאלית העליונה של הדפדפן (הסמל של גלגל השיניים). לאחר מכן היכנסו ל: אפשרויות אינטרנט (Internet Options) -> כללי (General) -> שפות (Languages) -> הוסף (Add).
 * ווינדווס 8: לחצו על כפתור ההגדרות בפינה השמאלית העליונה של הדפדפן (הסמל של גלגל השיניים). לאחר מכן היכנסו ל: אפשרויות אינטרנט (Internet Options) -> כללי (General) -> שפות (Languages) -> קבע העדפות שפה (Set Language Preferences) -> הוסף שפה (Add a language).

מיקרוסופט אינטרנט אקספלורר 11
לחצו על כפתור ההגדרות בפינה השמאלית העליונה של הדפדפן (הסמל של גלגל השיניים). לאחר מכן היכנסו ל: אפשרויות אינטרנט (Internet Options) -> כללי (General) -> שפות (Languages) -> קבע העדפות שפה (Set Language Preferences) -> הוסף שפה (Add a language).

מיקרוסופט אדג'
שינוי הגדרות השפה לא נעשה דרך הדפדפן עצמו, אלא דרך ההגדרות של מערכת ההפעלה. היכנסו להגדרות של המערכת (התחל -> הגדרות או Start&rlm; -> Settings), ואז היכנסו ל: זמן ושפה (Time & Language) -> אזור ושפה (Region & language) -> הוסף שפה (Add a language).

אופרה 38
היכנסו ל: תפריט (Menu) -> הגדרות (Settings) -> דפדפן (Browser) -> שפות (Languages) -> שפות מועדפות (Preferred languages) -> הוסף שפה (Add language).

איך אתם מזהים את המיקום שלי?
כתובת ה־IP שלכם נבדקת בשרתים מול מסד נתונים שמכיל מיפויים מכתובות למיקומים משוערים. התוצאות מאוחסנות בעוגייה (cookie) שנקראת GeoIP. לאחר מכן, בורר השפות האוניברסלי קורא את המידע הזה ומשלב אותו עם רשימת השפות המדוברות בכל מדינה בעולם, שמתוחזקת על־ידי פרויקט CLDR של מאגד היוניקוד (Unicode Consortium). ניתן למצוא מידע נוסף בדף זה (באתר Wikitech).

אמרתם שהמיקום הגאוגרפי משמש לקביעת השפות הרלוונטיות. כמה חשוב הקריטריון הזה?
זיהוי גאוגרפי אינו מדויק לגמרי, ולכן הוא לא המקור היחיד או העיקרי שאנחנו משתמשים בו. הוא משמש בנוסף למקורות אמינים נוספים: בחירות השפה הקודמות שלכם והגדרות השפה של הדפדפן. בכל מקרה, הנתונים שלנו מסתמכים על CLDR, וכנראה שהוא ישופר עם הזמן. אנחנו מעודדים משתמשים להציע הצעות לשיפור הכלי הזה.

האם הזיהוי הגאוגרפי גורם למספר שפות להיות מוצגות תמיד בכפייה? זה לא נוגד את העקרונות של קרן ויקימדיה?
כלי הזיהוי הגאוגרפי הוא רק אחד מהמנגנונים לניחוש השפה של המשתמש. למעשה, אם ההצעות כוללות את השפות של אזור מסוים, זה יכול לגרום למשתמשים להבחין בהן יותר בקלות מאשר רשימת השפות הישנה.

בנוסף, הבלטת השפות הרלוונטיות באמצעות כלי הזיהוי הגאוגרפי גורם לשפות קטנות להיות נפוצות ובולטות יותר באזורים רלוונטיים.

בדרך־כלל אני משתמש/ת ב־VPN. המידע של הזיהוי הגאוגרפי אינו שימושי בשבילי.
כלי הזיהוי הגאוגרפי הוא רק אחד מהמנגנונים לניחוש השפה של המשתמש. הגדרות הדפדפן שלכם והשפות הקודמות שבחרתם תמיד ישמשו לזיהוי השפות הרלוונטיות עבורכם.

למה אני רואה חלק מהשפות ברשימת קישורי השפה בצבע אפור?


קישורי השפה בצבע אפור מוצגים על־ידי כלי תרגום התוכן. כרגע כלי תרגום התוכן הוא אפשרות בטא. אם אתם רואים קישורי שפה אפורים, סימן שהפעלתם את אפשרות הבטא הזו. קישורי השפה האפורים מציינים שהערך שאתם צופים בו אינו קיים באותן השפות האפורות, ואתם יכולים לתרגם את הערך לשפות האלה עם כלי תרגום התוכן באמצעות לחיצה על הקישורים האפורים.

איפה אפשר לשלוח משוב?
ניתן להשתמש בדף השיחה של הפרויקט. באגים והצעות לשיפור יישלחו למעקב בפבריקטור תחת הפרויקט #ULS-CompactLinks.

Some labels in the language selector are not translated to my language. Where can I translate them?
Please go to translatewiki.net, open an account, and complete the translation of the following two groups:


 * Universal Language Selector extension
 * jquery.uls

Known issues and feature requests
See full list on Phabricator.


 * Previous choices are not remembered cross-wiki. The previously selected languages are currently only remembered in the current wiki.
 * This beta feature is incompatible with the SidebarTranslate gadget. (Won't be fixed ULS-side.)